open-index/open-wikipedia-markdown huggingface dataset:
Ρίτσαρντ Ρότζερς

Ο **Ρίτσαρντ Ρότζερς** ή βαρώνος Ρότζερς του *Riverside* (Richard Rodgers, γεν. 23 Ιουλίου 1933, Φλωρεντία 18 Δεκεμβρίου 2021), ήταν Βρετανός αρχιτέκτονας, με καταγωγή από την Ιταλία.

Σπούδασε στο *Architectural Association School of Architecture* στο Λονδίνο και το 1962 ολοκλήρωσε το μεταπτυχιακό του στο *Yale University of Architecture* όπου εκεί γνωρίστηκε και με τον μετέπειτα συνεργάτη του, Νόρμαν Φόστερ. Όταν επέστρεψαν στην Αγγλία, δημιούργησαν μία ομάδα, η οποία περιελάμβανε τους επίσης αρχιτέκτονες Σου Μπρούμγουελ και Γουέντυ Τσίζμαν. Η ομάδα κατάφερε να καθιερωθεί και να αποκτήσουν τον τίτλο των αρχιτεκτόνων υψηλής τεχνολογίας, ωστόσο το 1962 διαλύθηκε.

Το έργο που καθιέρωσε τον Ρότζερς ως αρχιτέκτονα ήταν το Κέντρο Ζωρζ Πομπιντού, με το οποίο κέρδισε τον  το 1971, σε συνεργασία με τον Ρέντσο Πιάνο και τον Τζιανφράνκο Φρανκίνι. Το λεγόμενο *Μπομπούρ* δεν τον καθιέρωσε μόνο ως αρχιτέκτονα, αλλά και εδραίωσε το προσωπικό του στυλ, καθώς δημιούργησε ένα κτίριο όπου τοποθέτησε όλες τις λειτουργικές εγκαταστάσεις του κτιρίου στην εξωτερική του όψη, υπογραμμίζοντάς τες με ένα τρόπο, ώστε να αποτελούν βασικό μέρος της όψης του και αφήνοντας στο εσωτερικό τεράστιους ελεύθερους χώρους. Αυτό το είδος σχεδίασης το επανέλαβε και αργότερα σχεδιάζοντας το κτίριο της τράπεζας Lloyd's στο Λονδίνο.

Αργότερα σε συνεργασία με τον Ρέντσο Πιάνο, το 1977 δημιούργησε την Richard Rogers Partnership, με γραφεία σε Τόκυο, Λονδίνο, Μαδρίτη και Βαρκελώνη. Από το 1977 και μετά, ασχολήθηκε περισσότερο με το πώς οι πόλεις χρησιμοποιούνται και την βιωσιμότητά τους.

Το 1998, ίδρυσε την *Urban Task Force* ύστερα από πρόσκληση της βρετανικής κυβέρνησης για να βοηθήσει στον εντοπισμό των αιτιών της αστικής παρακμής και να δημιουργήσουν ένα όραμα για την ασφάλεια, τη ζωτικότητα και την ομορφιά των πόλεων της Βρετανίας. Από το 2001 εώς το 2008 ο Ρότζερς διετέλεσε διευθύνων σύμβουλος του δημάρχου του Λονδίνου Κεν Λιβινγκστόουν και αργότερα του διαδόχου του Μπόρις Τζόνσον σε θέματα αρχιτεκτονικής και πολεοδομίας μέχρι το 2009.

Τον Μάιο του 2006, ο Ρότζερς επιλέχθηκε για την κατασκευή του Νέου Παγκόσμιου Κέντρου Εμπορίου στη Νέα Υόρκη, αντικαθιστώντας το παλιό που καταστράφηκε στις επιθέσεις της 11ης Σεπτεμβρίου.

Το 2007 κέρδισε το βραβείο Pritzker αρχιτεκτονικής.

Είναι παντρεμένος με την Ρουθ Ρότζερς και έχουν δύο γιούς, τον Μπο και τον Ρου, ενώ έχει άλλους τρεις γιούς από την προηγούμενη σύζυγό του και πρώην συνεργάτη του Σου Μπρούμγουελ, τον Μπεν, τον Ζαντ και τον Αμπ καθώς επίσης και δέκα εγγόνια. Απεβίωσε σε ηλικία 88 ετών στις 18 Δεκεμβρίου 2021

## Παραπομπές


## Βιβλιογραφία
* Richard Rogers' Speech for Pritzker prize
* Architecture in the United Kingdom, Taschen
* Cities for a small planet
* Richard Rogers and architects: From the house to the city
* Archite

## Εξωτερικοί σύνδεσμοι

* Κέντρο Ζωρζ Πομπιντού
* Ιστοσελίδα των βραβείων Πρίτσκερ

Κατηγορία:Βρετανοί αρχιτέκτονες
Κατηγορία:Μοντερνιστές αρχιτέκτονες
Νταϊάν Λέιν

Η **Νταϊάν Λέιν** (), 22 Ιανουαρίου 1965) είναι Αμερικανίδα ηθοποιός. Γεννήθηκε και μεγάλωσε στη Νέα Υόρκη και έκανε το ντεμπούτο της στoν κινηματογράφο όταν ήταν 13 χρόνων στην ταινία *A Little Romance* του Τζορτζ Ρόι Χιλ το 1979, πρωταγωνιστώντας μαζί με τον Λόρενς Ολίβιε. Σύντομα μετά, έγινε εξώφυλλο στο περιοδικό Time. Από τότε έχει εμφανιστεί σε αρκετές ταινίες όπως *Αουτσάιντερς, Επαναστάτες Χωρίς Αύριο* (The Outsiders, 1983), *[[Κότον Κλαμπ (ταινία)|Κότον Κλαμπ]]* (The Cotton Club, 1984), *Τζακ* (Jack, 1996) και *[[Καταιγίδα (ταινία)|Καταιγίδα]]* (The Perfect Storm, 2000).
[thumb|left|Η Λέιν με τον [Ρόμπερτ Ντουβάλ στα 41-α Βραβεία Έμμυ, στις 17 Σεπτεμβρίου 1989.]]

Το 2002 πρωταγωνίστησε στο ερωτικό δράμα *[[Άπιστη (ταινία)|Άπιστη]]* (Unfaithful). Για την ερμηνεία της έλαβε υποψηφιότητα για Όσκαρ Α' Γυναικείου Ρόλου, Χρυσή Σφαίρα Α' Γυναικείου Ρόλου - Δράμα και Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο. Την επόμενη χρονιά έλαβε ακόμη μία υποψηφιότητα για Χρυσή Σφαίρα για την ταινία *[[Ηλιόλουστος Έρωτας]]* (Under the Tuscan Sun) και το 2011 πρωταγωνίστησε στην τηλεταινία *Η Πρώτη Αποκάλυψη* (Cinema Verite) που της χάρισε την τρίτη της υποψηφιότητα για Χρυσή Σφαίρα και τη δεύτερη για Screen Actors Guild Award. Το 2013 κυκλοφόρησε η ταινία *[[Άνθρωπος από Ατσάλι]]* (Man of Steel), στην οποία η Λέιν υποδύεται τον χαρακτήρα της Μάρθα Κεντ.

Η Λέιν υπήρξε παντρεμένη με τον ηθοποιό Τζος Μπρόλιν από το 2004 έως το 2013. Ήταν προηγουμένως παντρεμένη με τον ηθοποιό Κριστόφ Λαμπέρ από το 1988 μέχρι το 1994.

## Παραπομπές


## Βιβλιογραφία
* 
* 
* 
* 
* 
* 
* 
* 

## Εξωτερικοί σύνδεσμοι

* 
* 
* 
* Diane Lane at Film Reference

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Αμόριο Έβρου

Το **Αμόριο**, είναι οικισμός της Θράκης στην Περιφερειακή Ενότητα Έβρου και διοικητικά είναι έδρα ομώνυμης τοπικής κοινότητας του Δήμου Σουφλίου. Το παλιό του όνομα ήταν *Καράμπελι*. Η τοπική κοινότητα Αμορίου είναι χαρακτηρισμένη ως αγροτικός πεδινός οικισμός, με έκταση 25,690 χμ² (2011).

## Γεωγραφία
Βρίσκεται κοντά στη δυτική όχθη του κάτω Έβρου, 7 χιλιόμετρα νοτιοδυτικά του Διδυμότειχου, 857 χιλιόμετρα βορειοανατολικά της Αλεξανδρούπολης και 7 χιλιόμετρα βορειοανατολικά των Λαβάρων και έχει περίπου 650 κατοίκους.

## Ιστορία
Άγνωστο αν οι κάτοικοι έχουν έρθει εδώ από το Αμόριο της Φρυγίας ή αν το χωριό πήρε το όνομά του από το αμμώδες χώμα ή τις μουριές που είχε. Το βέβαιο είναι ότι βρέθηκε εδώ χάλκινο αγαλματίδιο της θεάς Αρτέμιδος Βένδιδος, που βρίσκεται στο μουσείο Καβάλας ενισχύοντας την άποψη ότι εδώ πρέπει να υπάρχει και ο ναός της. Στο Αμόριο υπάρχει η εκκλησία του Αγίου Δημητρίου (1921), ενώ στην περιοχή γύρω από το χωριό υπάρχει το μοναστήρι της Μεταμόρφωσης του Σωτήρος (δεξιά στο χωριό 4 χιλιόμετρα) και το παρεκκλήσι του Αγίου Γεωργίου (δεξιά στο χωριό 1,5 χιλιόμετρο).

## Μνημεία
Στην περιοχή «Του Μπάρμπα η βρύση», 1 χιλιόμετρο βόρεια του χωριού, 30 μέτρα δυτικά της ομώνυμης βρύσης, υπάρχουν ίχνη αρχαίου οικισμού. Στην επιφάνεια του εδάφους όστρακα χρηστικής κεραμικής και κέραμοι ρωμαϊκής και βυζαντινής περιόδου.

## Πληθυσμός

## Παραπομπές


## Πηγές
* Δ.Καρακούσης, *Αμόριο*, "ΘΡΑΚΗ: Ιστορικός, Τουριστικός, Αρχαιολογικός Οδηγός", σ.305
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Όμηρος Αβραμίδης

Ο **Όμηρος Αβραμίδης** είναι Έλληνας συγγραφέας.

## Βιογραφικό
Ο Όμηρος Αβραμίδης γεννήθηκε στην Κύπρο το 1939. Σπούδασε ελληνική και γαλλική φιλολογία στο Πανεπιστήμιο Αθηνών και εργάστηκε ως καθηγητής σε σχολεία της Κύπρου. Το 1974-1975 σπούδασε εφαρμοσμένη γλωσσολογία στη Σορβόνη με υποτροφία της γαλλικής κυβέρνησης και στη συνέχεια εγκαταστάθηκε στην Αθήνα, όπου εργάστηκε ως μεταφραστής και επιμελητής βιβλίων και ως υπεύθυνος σύνταξης σε διάφορους εκδοτικούς οίκους. Η σημερινή του επαγγελματική δραστηριότητα περιλαμβάνει εκτός από τη μετάφραση και τη συγγραφή, και πρακτόρευση ξένων εκδοτικών οίκων στην Ελλάδα.Από το 2002 ασχολείται αποκλειστικά με τη συγγραφή.

## Βιβλία
Το 1997 έγραψε το πρώτο του βιβλίο με τίτλο . Ακολούθησαν έντεκα μυθιστορήματα και μια συλλογή διηγημάτων.

## Πηγές
* Βιογραφικό Όμηρου Αβραμίδη - Βιογραφικό Βιβλίων

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Διχλωριούχο βανάδιο

Το **διχλωριούχο βανάδιο** είναι η ανόργανη χημική ένωση με χημικό τύπο VCl2. Στις συνηθισμένες συνθήκες είναι ένα ανοικτοπράσινο στερεό στερεό που αποτεελεί το χλωρίδιο του βαναδίου στο οποίο το βανάδιο έχει βαθμό οξείδωσης +2. Όπως και άλλα μεταλλικά διαλογονίδια, το διχλωριούχο βανάδιο είναι ένα πολυμερές άλας. Το διχλωριούχο βανάδιο διαλύται στο νερό, στην αιθανόλη και στο διαιθυλαιθέρα. Κατά την επαφή του με τον αέρα οξειδώνεται σχηματίζοντας οξυδιχλωριούχο βανάδιο (VOCl2).

## Ιστορία

Η αναγωγή διχλωριούχου βαναδίου από υδρογόνο ήταν η πρώτη γνωστή παραγωγή μεταλλικού βαναδίου και έγινε το 1867 από τον Χένρυ Ένφιλντ Ρόσκοε (*Enfield Roscoe*).

## Παραγωγή

1. Το διχλωριούχο βανάδιο μπορεί να παραχθεί με αναγωγή τριχλωριούχο βαναδίου από υδρογόνο με θέρμανση περί τους 675&nbsp;°C):

\mathrm{2VCl_3 + H_2 \xrightarrow{675^oC} 2VCl_2 + 2HCl}


2. Μια άλλη δυνατότητα είναι η θερμική οξςιδοαναγωγή του τριχλωριούχου βαναδίου:

\mathrm{2VCl_3 \xrightarrow{\triangle} VCl_2 + VCl_4}


3. Το διχλωριούχο βανάδιο μπορεί να παραχθεί με απευθείας ολική σύνθεση από τα στοιχεία που το αποτελούν:

\mathrm{V + Cl_2 \xrightarrow{} VCl_2}


4. Το διχλωριούχο βανάδιο μπορεί να παραχθεί με επίδραση υδροχλωρίου σε μεταλλικό βανάδιο:

\mathrm{V + 2HCl \xrightarrow{} VCl_2 + H_2}


5. Το διχλωριούχο βανάδιο μπορεί να παραχθεί με επίδραση «υδρογόνου εν τω γενάσθαι» (δηλαδή π.χ. υδροχλωρικού οξέος και ψευδαργύρου) σε πεντοξείδιο του βαναδίου:

\mathrm{4V_2O_5 + 2Zn + 10HCl \xrightarrow{} 4VCl_2 + 2ZnCl_2 + H_2O}


6. Τέλος, το διχλωριούχο βανάδιο μπορεί να παραχθεί και με τετραχλωριούχου βαναδίου από υδρογόνο:

\mathrm{VCl_4 + H_2 \xrightarrow{} VCl_2 + 2HCl}


## Χημική συμπεριφορά και παράγωγα

To διχλωριούχο βανάδιο είανι ένα ισχυρό αναγωγικό μέσο, ικανό να ανάξει σουλφοξείδια σε σουλφίδια, οργανικά αζίδια σε αμίνες, καθώς και να προκαλέσει «αναγωγικό ζευγάρωμα» σε κάποια αλκυλαλογονίδια. Όταν το διχλωριούχο βανάδιο διαλύεται στο νερό δίνει το σύμπλοκο ιόν [V(H2O)6]2+. Η εξάτμιση τέτοιων διαλυμάτων δίνει κρυστάλλους της ένωσης [V(H2O)6]Cl2.

## Παρατηρήσεις, υποσημειώσεις και αναφορές


Κατηγορία:Ενώσεις βαναδίου
Κατηγορία:Ανόργανες ενώσεις χλωρίου
Εμίρης

[μικρογραφία|Η αυλή του [Εμιράτο Ντουράνι|Εμιράτου Ντουράνι στο Αφγανιστάν το 1839]]
Ο **Εμίρης** (*[[αραβικά]]: أمير, Αμίρ*) σημαίνει ηγεμόνας, διοικητής, στρατηγός ή πρίγκιπας και γενικώς αποτελεί τίτλο υψηλού διοικητικού αξιώματος. Ο όρος χρησιμοποιήθηκε ευρέως στον ισλαμικό κόσμο και με διάφορες παραφθορές και αλλού. Ως εμίρηδες θεωρούνται γενικώς οι υψηλόβαθμοι σεΐχηδες, αλλά στα μοναρχικά κράτη ο όρος χρησιμοποιείται επίσης και για τους πρίγκιπες, με τον όρο εμιράτο να αποτελεί το αντίστοιχο του πριγκιπάτου.

Η θηλυκή μορφή είναι η **εμίρα** ( **)

## Προέλευση
[μικρογραφία|Ο Εμίρης του Κάνο [Σανούσι Λαμίντο Σανουσί]]
[μικρογραφία|Ο [Φαρούκ της Αιγύπτου, εμίρης του Βασίλειο της Αιγύπτου και του Σουδάν, στην ενθρόνιση του ως βασιλιάς Φαρούκ Α΄]]
Η λέξη αμίρ, που σημαίνει κύριος, προέρχεται από την αραβική ρίζα α-μ-ρ, που σημαίνει "οδηγώ, είμαι επικεφαλής". Χρησιμοποιήθηκε αρχικά για αναφορά σε κυβερνήτες, συνήθως σε μικρότερα κράτη, ενώ στα σύγχρονα αραβικά είναι ισοδύναμη με την λέξη πρίγκιπας. Ήταν ένας από τους τίτλους του μωαμεθανού προφήτη Μωάμεθ.

## Παραπομπές


## Εξωτερικοί σύνδεσμοι
* 
* 


Κατηγορία:Αραβικοί τίτλοι
Κατηγορία:Τίτλοι ευγενείας
Κατηγορία:Ισλαμικοί θρησκευτικοί τίτλοι και βαθμοί
Ντίνα Παπαϊωάννου

Η **Κωνσταντίνα Ταραντζοπούλου** ή αλλιώς **Ντίνα Παπαϊωάννου**, είναι Ελληνίδα τραγουδίστρια που κατάγεται από τη Φλώρινα. Από τότε που γνώρισε τον σύζυγο της και παλαίμαχο ποδοσφαιριστή Λάκη Παπαϊωάννου ζει μόνιμα στη Θεσσαλονίκη. Έχουν μια κόρη, επίσης τραγουδίστρια, την Ελεάνα Παπαϊωάννου. Το τραγούδι της «Του έρωτα ο κύκλος» από το δίσκο «Σε κόσμο ψεύτικο» έγινε χρυσό.

## Δισκογραφία
Η Ντίνα Παπαϊωάννου έχει στο ενεργητικό της τέσσερις δισκογραφικές δουλειές. Είναι μέλος στην δισκογραφική εταιρεία Melon Music. Έχει συνεργαστεί με πολλούς γνωστούς συνθέτες, στιχουργούς και τραγουδιστές.

### Singles & EPs

## Ποιητικές Συλλογές
Η Ντίνα Παπαϊωάννου επίσης έχει γράψει 3 ποιητικές συλλογές "Γλυφό νερό", "Σε ημίφως" και "Με τα φτερά της νιότης" και ένα αφήγημα με τίτλο "Και τη νύχτα..... έρχονται οι άγγελοι". 

## Παραπομπές


Κατηγορία:Ελληνίδες τραγουδίστριες
Νίκος Γραμματικός (σκηνοθέτης)

Ο **Νίκος Γραμματικός** είναι Έλληνας σκηνοθέτης. Γεννήθηκε στη Σαλαμίνα το 1963. Σπούδασε Κινηματογράφο και Μαθηματικά. Από το 1984 μέχρι το 1994 ήταν παραγωγός του ραδιοφωνικού προγράμματος «Ο κινηματογράφος στο Τρίτο Πρόγραμμα» στο κρατικό ραδιόφωνο. Έχει σκηνοθετήσει ταινίες αλλά και σίριαλ της ελληνικής τηλεόρασης.

Έχει βραβευθεί σε Ελλάδα και εξωτερικό για τις ταινίες του όπως* [[Ο Βασιλιάς|Ο βασιλιάς]], [[Απόντες]].*

Ο Νίκος Γραμματικός διδάσκει σήμερα σε σχολές κινηματογράφου και θεάτρου.

* *1987 Μακρόθεν ([[Ταινία μικρού μήκους|Μικρού μήκους]]) Σκηνοθεσία, Σενάριο, Παραγωγή.*
* *1988 Επικίνδυνη ζώνη (Μικρού μήκους) Σκηνοθεσία, Σενάριο, Παραγωγή.*
* *1989 Άβαξ (Μικρού μήκους) Σκηνοθεσία, Σενάριο, Παραγωγή.*
* *1991 Κλειστή στροφή (Μεγάλου μήκους)  Σκηνοθεσία, Σενάριο, Παραγωγή.*
* *1993 Η εποχή των δολοφόνων (Μεγάλου μήκους) Σκηνοθεσία, Σενάριο, Παραγωγή.*
* *1996 [[Απόντες]] (Μεγάλου μήκους) Σκηνοθεσία, Σενάριο, Παραγωγή.*
* *1999 Νυχτολούλουδα ([[Ντοκιμαντέρ]]) Σκηνοθεσία, Σενάριο.*
* *2002 [[Ο Βασιλιάς|Ο βασιλιάς]] (Μεγάλου μήκους) Σκηνοθεσία, Σενάριο.*
* *2005 [[Αγρύπνια (ταινία 2005)|Αγρύπνια]] (Μεγάλου μήκους) Σκηνοθεσία, Σενάριο.*
* *2014 Μήδεια Κρείσσων των εμών βουλευμάτων (Ντοκιμαντέρ) Σκηνοθεσία, Σενάριο, Παραγωγή.*

## Παραπομπές

## Εξωτερικοί σύνδεσμοι

* http://www.imdb.com/name/nm0334552/
* https://web.archive.org/web/20110509020405/http://www.dilos.gr/website/index.php/dilos-school/dilos-teachers/teachers-theory/98-nikos-grammatikos.html
* http://www.stavrakos.edu.gr/isxoli/kathigites/9-kathigites/39-grammatikos-nikos 
* http://90lepta.com/s3086.html 
* https://web.archive.org/web/20140314222026/http://www.mediasoup.gr/node/78901

Κατηγορία:Έλληνες σεναριογράφοι
Κατηγορία:Έλληνες σκηνοθέτες
Sometimes I Feel Like Screaming

Το **Sometimes I Feel Like Screaming** είναι τραγούδι του χαρντ ροκ συγκροτήματος Deep Purple, το τέταρτο του δίσκου "*[[Purpendicular]]*", ο οποίος κυκλοφόρησε το Φεβρουάριο του 1996. Επίσης, το τραγούδι αυτό εκδόθηκε σε μορφή CD σινγκλ μαζί με το κομμάτι "**'", χωρίς να γνωρίσουν εμπορική επιτυχία. Το συγκεκριμένο τραγούδι, θεωρείται ένα από τα καλύτερα κομμάτια που ηχογράφησαν οι [[Deep Purple]] μετά την επανένωση τους το [[1984]] και γι' αυτό το λόγο το έχουν κάνει μέρος των ζωντανών τους εμφανίσεων.

==Σύνθεση==
Το "''Sometimes I Feel Like Screaming''" ήταν ένα από τα πρώτα τραγούδια τα οποία ηχογράφησαν οι [[Deep Purple]] με τον [[Στηβ Μορς]] στην κιθάρα. Ξεχωρίζει για το μελωδικό του ύφος αλλά και τα φωνητικά ξεσπάσματα του [[Ίαν Γκίλαν]], ενώ κλείνει με ένα επαναλαμβανόμενο σόλο κιθάρας από τον Μορς.

==Ζωντανές ηχογραφήσεις==
Αποτέλεσε μέρος των εξής, ζωντανά ηχογραφημένων, δίσκων των [[Deep Purple]]:

* ''[[Live at the Olympia '96]]'' (1997)
* ''[[Total Abandon: Australia '99]]'' (1999)
* ''[[Live at the Royal Albert Hall (Deep Purple album)|Live at the Royal Albert Hall]]'' (2000)
* ''[[The Soundboard Series]]'' (2001)
* ''[[Live at the Rotterdam Ahoy]]'' (2002)
* ''[[Live at Montreux 1996]]'' (2006)
* ''[[Live in Newcastle 2001]]'' (2019)

== Τα μέλη του συγκροτήματος ==
Το "''Sometimes I Feel Like Screaming''" ηχογραφήθηκε από τη [[Κατάλογος μελών των Deep Purple|έβδομη σειρά μελών]] του συγκροτήματος. Τα μέλη της ήταν τα εξής:

* **Ίαν Γκίλαν** - ''[[Φωνητική|φωνητικά]]''
* **Στηβ Μορς** - ''[[κιθάρα]]''
* **Τζον Λορντ** - ''[[πλήκτρα]]''
* **Ρότζερ Γκλόβερ** - ''[[μπάσο]]''
* **Ίαν Πέις*' - *τύμπανα''

## Παραπομπές

## Πηγές
* DEEP PURPLE Sometimes I Feel Like Screaming - Vavoom: Ted The Mechanic
* Sometimes I Feel Like Screaming - Deep Purple | Song Info | AllMusic

## Εξωτερικοί σύνδεσμοι

Κατηγορία:Τραγούδια των Deep Purple
Κατηγορία:Τραγούδια του 1996
Νιου Γιορκ Τζάιαντς

μικρογραφία|δεξιά|Το γήπεδο MetLife Stadium
Οι **Νιου Γιορκ Τζάιαντς** (αγγλικά: *New York Giants*) είναι επαγγελματική ομάδα αμερικανικού ποδοσφαίρου που βασίζεται στο Ιστ Ράδερφορντ, και αντιπροσωπεύει την μητροπολιτική περιοχή της Νέας Υόρκης. Οι Τζάιαντς αγωνίζονται στο National Football League (NFL) και είναι μέλη του ανατολικού τμήματος του National Football Conference (NFC). Η ομάδα παίζει τους εντός έδρας αγώνες στο Ίστ Ράδερφορντ στο γήπεδο MetLife Stadium, το οποίο μοιράζεται με τους Νιου Γιορκ Τζετς, που επίσης συμμετέχουν στο NFL αλλά στην περιφέρεια AFC.

Οι Τζάιαντς ήταν μία από τις πέντε ομάδες που προσχώρησαν στο NFL το 1925, και είναι η μόνη που εξακολουθεί να υπάρχει. Κατέχει την τρίτη θέση μεταξύ όλων των ομάδων NFL με οκτώ τίτλους: τέσσερις προ-Σούπερ Μπόουλ εποχής (1927, 1934, 1938, 1956) και τέσσερις μετά την έλευση του Σούπερ Μπόουλ (Super Bowls XXI (1986), XXV (1990 ), XLII (2007), και XLVI (2011)), μαζί με τις περισσότερες εμφανίσεις σε τελικούς από κάθε άλλη ομάδα, 19 συνολικά. Σε συνολικά πρωταθλήματα τους ξεπερνούν μόνο οι Γκριν Μπέι Πάκερς (13) και οι Σικάγο Μπερς (9). Κατά τη διάρκεια της ιστορίας τους, έχουν αγωνιστεί στην ομάδα 15 παίκτες του Hall of Fame, συμπεριλαμβανομένων των νικητών του βραβείου NFL Most Valuable Player (MVP) Mel Hein, Frank Gifford, Charlie Conerly, YA Tittle, και Lawrence Taylor.

Για να διακρίνουν τους εαυτούς τους από την επαγγελματική ομάδα μπέιζμπολ με το ίδιο όνομα, η ομάδα ιδρύθηκε ως "New York National League Football Company, Inc" το 1929 και μετονομάστηκε σε "New York Football Giants, Inc." το 1937. Παρά το γεγονός ότι η ομάδα μπέιζμπολ μετακόμισε στο Σαν Φρανσίσκο μετά το 1957, η ομάδα ποδοσφαίρου συνεχίζει να χρησιμοποιεί το "New York Football Giants, Inc." ως νομική ονομασία,  και αναφέρεται συχνά από τους οπαδούς και τους αθλητικούς σχολιαστές ως "New York Football Giants".

## Παραπομπές


## Εξωτερικοί σύνδεσμοι

*

Κατηγορία:Αθλητικοί σύλλογοι Η.Π.Α.
Κατηγορία:Ομάδες αμερικανικού ποδοσφαίρου
Κατηγορία:Ιδρύσεις αθλητικών συλλόγων το 1925
Κατηγορία:Αθλητισμός στη Νέα Υόρκη
Ιστ Ράδερφορντ

Το **Ιστ Ράδερφορντ** (αγγλικά: *East Rutherford*) είναι δήμος της κομητείας Μπέργκεν στο Νιου Τζέρσεϊ. Πρόκειται για ένα προάστιο της Νέας Υόρκης, που βρίσκεται 7 μίλια (11 χλμ) δυτικά του Μανχάταν. Σύμφωνα με την απογραφή του 2010, ο πληθυσμός του δήμου ήταν 8.913.  Ιδρύθηκε στις 17 Απριλίου 1889 ως Boiling Springs Township και μετονομάστηκε σε Ιστ Ράδερφορντ στις 28 Μαρτίου 1894. Φιλοξενεί το Meadowlands Sports Complex και είναι ο μόνος δήμος με λιγότερους από 10.000 κατοίκους που ήταν έδρα για πέντε επαγγελματικές αθλητικές ομάδες ταυτόχρονα ενώ σήμερα είναι η έδρα των Νιου Γιορκ Τζάιαντς και Νιου Γιορκ Τζετς. 

## Παραπομπές


## Εξωτερικοί σύνδεσμοι
* 

Κατηγορία:Νιου Τζέρσεϊ
Στατιστική περίοδος

Στη Στατιστική με τον όρο **περίοδος** και εξ αυτού **στατιστική περίοδος** χαρακτηρίζεται το χρονικό διάστημα που λαμβάνεται υπόψη στη στατιστική έρευνα και στο οποίο ανάγονται τα στατιστικά δεδομένα και τα εξ αυτών στατιστικά στοιχεία. Η περίοδος αυτή είναι τελείως διάφορη του χρόνου συλλογής και επεξεργασίας των στατιστικών δεδομένων. Πολλές φορές αναφέρεται και ως "περιοδική βάση", ή "βάση περιόδου" σε ευρύτερη χρήση.

Η στατιστική περίοδος μπορεί να αφορά διάφορους χρόνους όπως εικοσιτετράωρο, εβδομάδα, μήνα, τρίμηνο, εξάμηνο, έτος (π.χ. απογραφή), αλλά και δεκαετία (π.χ. απογραφή πληθυσμού). Η στατιστική περίοδος αναγράφεται υποχρεωτικά στους στατιστικούς πίνακες καθώς και σε όλες τις γραφικές παραστάσεις στατιστικών στοιχείων.
Στη πράξη η στατιστική περίοδος μπορεί να ταυτίζεται με το ωράριο εργασίας υπαλλήλων, εργατών, τη σχολική περίοδο, τη διάρκεια στράτευσης, ναυτολόγησης, ώρες αιχμής συγκοινωνιών, ακροαματικότητας κ.λπ. μη λαμβάνοντας υπόψη τις αργίες.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.865.
* ΥΠΕΠΘ - Παιδαγωγικό Ινστιτούτο, συλλογικό έργο των Λεων. Αδαμόπουλο, Χαραλ. Δαμιανού, Ανδ. Σπέρκου "Μαθηματικά και Στοιχεία Στατιστικής" ΟΕΔΒ - Αθήνα 1999, σελ.61.
* Συλλογ. έργο των Π. Κικίλια, Δ. Παλαμούρδα, Α. Πετράκη, Δ. Τσουκαλά "Στατιστική - Πιθανότητες" Εκδ. Δηρός - Αθήνα 2001,  ISBN 960-8271-07-X, σελ. 18-19.

Περίοδος
Έντα Κένι

Ο **Έντα Κένι** (αγγλ. *Enda Kenny*, ιρλ. *Éanna Ó Coinnigh*) είναι Ιρλανδός πολιτικός του κόμματος Φίνε Γκελ και πρωθυπουργός της Δημοκρατίας της Ιρλανδίας από τις 9 Μαρτίου 2011 μέχρι τις 14 Ιουνίου 2017. Ηγείτο του Φίνε Γκελ από το 2002 μέχρι το 2017, ενώ διετέλεσε και υπουργός Τουρισμού και Εμπορίου της χώρας στην κυβέρνηση του Τζον Μπρούτον την περίοδο 1994-1997, καθώς και αντιπρόεδρος του Ευρωπαϊκού Λαϊκού Κόμματος για δύο θητείες.

Ο Κένι έγινε για πρώτη φορά μέλος της Κάτω Βουλής της Ιρλανδίας για την Κομητεία Μάιο το 1975, διαδεχόμενος τον πατέρα του Χένρι Κένι. Είναι αυτή τη στιγμή το μέλος της Κάτω Βουλής της Ιρλανδίας με την μεγαλύτερη παρουσία στην Κάτω Βουλή, γεγονός για το οποίο του δόθηκε ο ανεπίσημος τίτλος του Πατέρα της Κάτω Βουλής της Ιρλανδίας.

Ηγήθηκε του Φίνε Γκελ στις εκλογές του 2011, τις οποίες και το κόμμα του κέρδισε. Μετά τις εκλογές, το κόμμα συμφώνησε με το Εργατικό Κόμμα για τον σχηματισμό κυβέρνησης στις 9 Μαρτίου 2011. Είναι ο πρώτος πρωθυπουργός της Δημοκρατίας της Ιρλανδίας που προέρχεται από το Φίνε Γκελ ύστερα από τον Τζον Μπρούτον και ο πρώτος αρχηγός του Φίνε Γκελ που ηγήθηκε κυβέρνησης μετά από εκλογές ύστερα από τον Γκάρετ Φιτζέραλντ το 1982.
Έπειτα από δίμηνες διαβουλεύσεις, μετά τις εκλογές του 2016, συμφωνήθηκε ο σχηματισμός κυβέρνησης συνεργασίας με επικεφαλής το Fine Gael (κυβέρνηση μειοψηφίας) και ο Κένι επανεξελέγη πρωθυπουργός στις 6 Μαΐου 2016. 

## Παραπομπές


Κατηγορία:Πρωθυπουργοί της Ιρλανδίας
BMW F10

Η **BMW Σειρά 5 F10 / F11** ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από τη γερμανική αυτοκινητοβιομηχανία BMW, από τις 7 Ιανουαρίου 2010 έως τον Μάρτιο του 2017. Το μοντέλο ήταν, όπως και οι προκάτοχοί του, διαθέσιμο με μία μεγάλη παλέτα κινητήρων, τόσο βενζίνης, όσο και πετρελαίου, με χωρητικότητες από 2.0 έως 4.4 λίτρα και ιπποδυνάμεις από 184 hp στην έκδοση 520d, έως 560 hp στην κορυφαία έκδοση Μ5, που εισήχθη το 2011.

Αντικατέστησε τη BMW Ε60 και συνέχισε την πολιτική της χρήσης ξεχωριστών κωδικών για την κάθε εκδοχή αμαξώματος, που είχε ξεκινήσει για πρώτη φορά στην ιστορία της Σειράς 5 η προκάτοχος Ε60, καθώς το 4-πορτο σεντάν ονομάζεται επίσημα **BMW F10**, ενώ η έκδοση Touring (station wagon) φέρει τον κωδικό **BMW F11**. Τελικώς, αντικαταστάθηκε τον Φεβρουάριο του 2017 από τη BMW Σειρά 5 G30.

## Ονοματολογία
Κυκλοφόρησε σε 4 εκδόσεις:

* F10 - η στάνταρ εκδοχή sedan.
* F11 - η εκδοχή Touring (station wagon).
* F18 - η εκδοχή σεντάν με μακρύτερο κατά 14,0 εκατοστά μεταξόνιο. Διατέθηκε αποκλειστικά στην Κίνα, στο Μεξικό και στη Μέση Ανατολή, ως μια εναλλακτική φθηνότερη επιλογή αντί της ακόμα μεγαλύτερης και ακριβότερης BMW Σειράς 7 F01 και (με το μακρύτερο μεταξόνιο) F02.
* F07 - η εκδοχή Gran Turismo, ένα 5-πορτο fastback που συνδυάζει στοιχεία station wagon και crossover. Μέχρι σήμερα παραμένει η μοναδική BMW Σειρά 5 που έχει παραχθεί σε τέτοια εκδοχή αμαξώματος.

## Εισαγωγή
thumb|left|Το σαλόνι μιας BMW Σειράς 5 F10 με δορυφορική πλοήγηση.

Η επίσημη παρουσίαση της εκδοχής F10 (η στάνταρ εκδοχή σεντάν) έγινε στις 23 Νοεμβρίου 2009 και η μαζική παραγωγή της ξεκίνησε στις 7 Ιανουαρίου 2010, όπως προαναφέρθηκε, με την έναρξη των πωλήσεων στην Ευρώπη να λαμβάνει χώρα στις 20 Μαρτίου 2010.

Η επίσημη παρουσίαση της εκδοχής Touring (επίσημος κωδικός : F11) έγινε στις 10 Απριλίου 2010, ενώ στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2011 παρουσιάστηκε η κορυφαία έκδοση F10 M5 και κυκλοφόρησε για πρώτη φορά τον Νοέμβριο του 2011.

Τον Ιούλιο του 2013, ξεκίνησε η παραγωγή της ανανεωμένης εκδοχής του μοντέλου, κοινώς του λίφτινγκ, με αναβαθμίσεις στην αισθητική και στον εξοπλισμό.

## Ασφάλεια

Στις δοκιμές πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) μιας αριστεροτίμονης BMW 530d του 2010, το μοντέλο απέσπασε τη μέγιστη δυνατή διάκριση των 5 αστέρων, με τα εξής αποτελέσματα:

* Προστασία ενηλίκων 34,3 πόντοι ή 95%
* Προστασία ανηλίκων 40,8 πόντοι ή 83%
* Προστασία πεζών 28,0 πόντοι ή 78%
* Συστήματα ενεργητικής ασφάλειας 7,0 πόντοι ή 100%

## Αναφορές


## Εξωτερικοί σύνδεσμοι

* 2011-2014 BMW 5 Series review (αναφέρεται στις BMW F10 / F11 Αμερικανικών προδιαγραφών)

F10
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα
Γιούτα Τζαζ

Οι **Γιούτα Τζαζ** (αγγλικά: *Utah Jazz*) είναι επαγγελματική ομάδα μπάσκετ με έδρα το Σολτ Λέικ Σίτι των Ηνωμένων Πολιτειών. Ανήκουν στο Βορειοδυτικό τμήμα του National Basketball Association (NBA). Οι εντός έδρας αγώνες του συλλόγου διεξάγονται στο EnergySolutions Arena, γήπεδο χωρητικότητας 19.911 ατόμων.

Η ομάδα ιδρύθηκε το 1974 ως Νιου Όρλινς Τζαζ (New Orleans Jazz) στην Νέα Ορλεάνη της Λουιζιάνα, αλλά μετακόμισε στην Γιούτα το 1979, μετά από μόλις πέντε σεζόν. Οι Τζαζ ήταν μια από τις χειρότερες ομάδες του πρωταθλήματος στα πρώτα χρόνια τους, και χρειάστηκαν 10 χρόνια πριν κάνουν την πρώτη τους εμφάνιση στα πλέι-οφ (το 1984). Όμως μετά το 1984 και μέχρι το 2004 έκαναν 20 συνεχόμενες εμφανίσεις. Στα τέλη της δεκαετίας του 1980, ο Τζον Στόκτον και ο Καρλ Μαλόουν αναδείχτηκαν ως ηγέτες για την ομάδα, και αποτέλεσαν ένα από τα πιο φημισμένα δίδυμα πόιντ γκαρντ - πάουερ φόργουορντ στην ιστορία του NBA.

Με επικεφαλής τον προπονητή Τζέρι Σλόαν, ο οποίος ανέλαβε ως προπονητής μετά τον Λέιντεν Φρανκ το 1988, έγινε μία από τις πιο ισχυρές ομάδες της δεκαετίας του 1990, με αποκορύφωμα τις δύο εμφανίσεις στα τελικά του NBA το 1997 και το 1998, όπου έχασαν δύο φορές από τους Σικάγο Μπουλς του Μάικλ Τζόρνταν. Ο Στόκτον και ο Μαλόουν αποχώρησαν το 2003. Μετά από μια απουσία από τα πλέι-οφ για τρεις συνεχόμενες περιόδους επέστρεψαν στο προσκήνιο με ηγέτη τον Ντερόν Ουίλιαμς. Ωστόσο, ξεκινώντας από τη σεζόν 2010-11 και μετά, άρχισαν μια αναδιάρθρωση μετά και την αποχώρηση του Τζέρι Σλόαν και την πώληση του Ντερόν Ουίλιαμς. Μέχρι το 2005, οι Τζαζ ήταν η μοναδική ομάδα στα μεγάλα επαγγελματικά πρωταθλήματα της Βόρειας Αμερικής που είχε έδρα στην πολιτεία της Γιούτα.

## Ονομασίες
Ακολουθούν οι ονομασίες του συλλόγου με χρονολογική σειρά:

*New Orleans Jazz (1974–1979)
*Utah Jazz (1979–σήμερα)

## Λογότυπα
Ακολουθούν τα λογότυπα του συλλόγου με χρονολογική σειρά:


 Utah Jazz logo, (2010 'new look').svg|2005–2016
 Utah Jazz 2016.svg|2016–σήμερα


## Γήπεδα
μικρογραφία|238px|Το EnergySolutions Arena

;στην Νέα Ορλεάνη
* Loyola Field House (1974–1975)
* Municipal Auditorium (1974–1975)
* Louisiana Superdome (1975–1979) 

;στο Σολτ Λέικ Σίτι
* Salt Palace (1979–1991)
* EnergySolutions Arena (πρώην Delta Center) (1991–σήμερα)

## Επιτυχίες
### Πρωταθλήματα
* **1000000**

### Τίτλοι Περιφέρειας
* **2** (1997, 1998)

### Τίτλοι Κατηγορίας
* **10** (1984, 1989, 1992, 1997, 1998, 2000, 2007, 2008, 2017, 2021)

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1974
Κατηγορία:Ιδρύσεις ομάδων καλαθοσφαίρισης το 1974
Mercedes-Benz R171

Το **Mercedes-Benz R171**, γνωστό και ως **Mercedes-Benz SLK-Class R171**, ήταν ένα κάμπριο αυτοκίνητο με μεταλλική αναδιπλούμενη οροφή, το οποίο παρήχθη από τη γερμανική αυτοκινητοβιομηχανία Mercedes-Benz, από τις 27 Μαρτίου 2004 έως τις 26 Μαρτίου 2011. Αντικατέστησε το Mercedes-Benz R170, που ήταν η πρώτη γενιά της SLK-Class, και αντικαταστάθηκε τον Μάρτιο του 2011 από το Mercedes-Benz R172. Τον Δεκέμβριο του 2007, παρουσιάστηκε επίσημα το λίφτινγκ της R171 και οι παραδόσεις της ανανεωμένης εκδοχής ξεκίνησαν τον Απρίλιο του 2008. Συνολικά κατασκευάστηκαν περισσότερα από 250.000 αντίτυπα της σειράς R171 στα 7 ακριβώς έτη παραγωγής του.

Σε όλες τις γενιές της SLK-Class, το ακρωνύμιο SLK σημαίνει Sportlich (σπορ), Leicht (light, ελαφρύ), and Kurz (compact).

## Αναφορές


## Βιβλιογραφία

* 
* 
* 
* 

## Εξωτερικοί σύνδεσμοι

* Press Kit: Intelligent dynamism - the new-generation Mercedes-Benz SLK.
* Mercedes-Benz SLK 300 official site  - Manufacturer's website.
* Official AMG SLK55 site  - AMG website.

R171
Κατηγορία:Σπορ αυτοκίνητα
Κατηγορία:Γερμανικά αυτοκίνητα
Nissan Titan

Το **Nissan Titan** είναι ένα εξαιρετικά μεγάλων διαστάσεων επαγγελματικό pick-up αυτοκίνητο, που παράγεται από την ιαπωνική αυτοκινητοβιομηχανία Nissan, από τις 21 Σεπτεμβρίου 2003, για την αγορά της Βόρειας Αμερικής, με μια πρώτη ανανέωση το 2008. Στις 20 Νοεμβρίου 2015, ξεκίνησε η παραγωγή της δεύτερης γενιάς του, η οποία υπέστη μια ανανέωση το 2020. Το μοντέλο έχει κινητήρα εμπρός με διαμήκη τοποθέτηση, καθώς και κίνηση στους πίσω τροχούς ή στους τέσσερις τροχούς.

## Μελλοντική διακοπή
Οι μειωμένες πωλήσεις του Titan οδήγησαν την Nissan να αποφασίσει στα τέλη Ιουλίου του 2022 να μην βγάλει νέα γενιά του και έτσι το μοντέλο θα καταργηθεί όταν φτάσει στη λήξη παραγωγής της η τωρινή γενιά του, μέσα στο 2024 ή στο 2025.

## Πωλήσεις στις ΗΠΑ
Οι χρονολογίες δίνονται σε ημερολογιακά έτη και όχι σε σεζόν (model years).

## Αναφορές


## Εξωτερικοί σύνδεσμοι

* Η επίσημη Αμερικανική ιστοσελίδα του Nissan Titan

Κατηγορία:Επαγγελματικά αυτοκίνητα
Titan
Γκλέντεϊλ (Αριζόνα)

Το **Γκλέντεϊλ** (αγγλικά: *Glendale*) είναι πόλη στην κομητεία Μαρικόπα της πολιτείας Αριζόνα, στις Ηνωμένες Πολιτείες της Αμερικής. Βρίσκεται περίπου εννέα μίλια (14 χλμ) βορειοδυτικά από το κέντρο της πόλης του Φοίνιξ. Σύμφωνα με την απογραφή των ΗΠΑ το 2010, ο πληθυσμός της πόλης είναι 226.721 κάτοικοι. 

## Παραπομπές


Κατηγορία:Πόλεις της Αριζόνα
Κεναίοι

Οι **Κεναίοι**, ή **Κινίτες** ήταν αρχαίος βιβλικός λαός που αναφέρεται στη Παλαιά Διαθήκη. Τους Κεναίους αναφέρει ο Μωυσής στη Γένεση.

Οι Κεναίοι ήταν ένας αρχαιότατος νομαδικός λαός που κατήλθε και εγκαταστάθηκε μόνιμα στην αρχαία Παλαιστίνη πριν την εκεί εγκατάσταση του Αβραάμ, οι απόγονοι του οποίου καθοδηγούμενοι από τον Γιαχβέ έμελλε να υποτάξουν και αυτόν τον λαό μεταξύ άλλων εισβάλλοντας στα εδάφη τους. Οι Κεναίοι μετά την μόνιμη εγκατάστασή τους, άρχισαν να ασχολούνται ιδιαίτερα με την μεταλλουργία όπου και αναδείχθηκαν σπουδαίοι μεταλλουργοί ιδίως χαλκουργοί.
Στους μετέπειτα χρόνους μνημονεύονται σε διακλαδώσεις ανάλογα των χώρων εξάπλωσής τους βόρεια και νότια της περιοχής των Μαδιανιτών, που πιθανώς να συγγένευαν φυλετικά. Έτσι αναφέρονται εγκατεστημένοι και βόρεια πλησίον των Αμαληκιτών, ΝΔ. της Νεκράς Θαλάσσης.

Η γνώμη διαφόρων ιστορικών ερευνητών ότι ο λαός αυτός ως φυλή ήταν απόγονοι του Κάιν φέρεται αστήρικτη. 

## Πηγές
* Γένεση: Κεφ.ιε΄(15):19.
* Μεγάλη Ελληνική Εγκυκλοπαίδεια, τόμ. ΙΔ΄, σελ. 202

Κατηγορία:Έθνη της Εβραϊκής Βίβλου
Κατηγορία:Εξαφανισθέντες λαοί
Κατηγορία:Ιστορία της Παλαιστίνης
Κατηγορία:Ιστορία της Ιορδανίας
Κατηγορία:Ιστορία του Ισραήλ
Vavoom: Ted the Mechanic

230px|thumb|Το εξώφυλλο του σινγκλ "''Sometimes I Feel Like Screaming - Vavoom: Ted The Mechanic''"
Το **Vavoom: Ted the Mechanic** είναι τραγούδι του χαρντ ροκ συγκροτήματος Deep Purple, το πρώτο από το δίσκο "*[[Purpendicular]]*", ο οποίος κυκλοφόρησε το Φεβρουάριο του 1996. Το τραγούδι αυτό κυκλοφόρησε και σε μορφή CD σινγκλ μαζί με το "*[[Sometimes I Feel Like Screaming]]*".

## Στίχοι
Οι στίχοι του τραγουδιού, αναφέρονται στην πραγματική ιστορία, ενός άντρα τον οποίο είχε γνωρίσει ο τραγουδιστής του συγκροτήματος, Ίαν Γκίλαν, σε μία παμπ, κατά τη διάρκεια των ηχογραφήσεων του δίσκου "*[[The House of Blue Light]]*", το 1986. Η ιστορία του συγκεκριμένου άντρα προσέλκυσε το ενδιαφέρον του Γκίλαν, ο οποίος την έγραψε σε χαρτοπετσέτες και ανακαλύπτοντας τις μετά από αρκετά χρόνια, αποφάσισε η ιστορία που του περιγράφηκε από τον άντρα να αποτελέσει το περιεχόμενο των στίχων του συγκεκριμένου τραγουδιού. Όπως ανέφερε ο ίδιος ο τραγουδιστής, το όνομα του συγκεκριμένου προσώπου δεν ήταν Ted και δεν ήταν μηχανικός. Η λέξη "Vavoom" προήλθε από έναν φίλο του Γκίλαν, ο οποίος θέλησε κάποια στιγμή να του περιγράψει πως είδε μια κοπέλα και ο ίδιος αποφάσισε να την χρησιμοποιήσει στο κομμάτι.

## Ζωντανές ηχογραφήσεις
Το "*Vavoom: Ted the Mechanic*" έγινε μέρος του set list των Deep Purple για αρκετά χρόνια. Ζωντανά ηχογραφημένες εκτελέσεις του κομματιού υπάρχουν στους εξής δίσκους:

* *[[Live at the Olympia '96]]* (1997)
* *[[Total Abandon: Australia '99]]* (1999)
* *[[Live at the Royal Albert Hall (Deep Purple album)|Live at the Royal Albert Hall]]* (2000)
* *[[The Soundboard Series]]* (2001)
* *[[Live at the Rotterdam Ahoy]]* (2002)
* *[[Live at Montreux 1996]]* (2006)
* *[[Live in Newcastle 2001]]* (2019)

## Τα μέλη του συγκροτήματος
Το "*Vavoom: Ted the Mechanic*" ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* *Purpendicular CD Booklet, 02/1996*

## Εξωτερικοί σύνδεσμοι
* Στίχοι Ted the Mechanic 
* Guitar tabs 1
* Guitar tabs 2
* Guitar tabs 3
* Bass tabs

Κατηγορία:Τραγούδια των Deep Purple
Κατηγορία:Τραγούδια του 1996
House of Pain

Το **House of Pain** είναι τραγούδι του χαρντ ροκ συγκροτήματος Deep Purple, το πρώτο από το δίσκο "*[[Bananas (album)|Bananas]]*" ο οποίος κυκλοφόρησε το Σεπτέμβριο του 2003. Το ίδιο διάστημα, κυκλοφόρησε σε μορφή CD το σινγκλ του τραγουδιού μαζί με το "*Contact Lost*" στην Ευρώπη από την "ΕΜΙ" και στην Αμερική από την "Sanctuary Records", χωρίς να γνωρίσει ιδιαίτερη επιτυχία.

Αυτό ήταν το πρώτο σινγκλ των Deep Purple μετά το **[[Any Fule Kno That]]''" του [[1998]].

==Ζωντανές εκτελέσεις==
Το **House of Pain** αποτέλεσε μέρος των ζωντανών εμφανίσεων του συγκροτήματος για δύο χρόνια μέχρι την κυκλοφορία του επόμενου στούντιο δίσκου των [[Deep Purple]], με τίτλο "''[[Rapture of the Deep]]''", από την κυκλοφορία του οποίου και έπειτα το συμπεριλαμβάνουν στο set list τους κατά καιρούς.

== Θέσεις τσαρτ ==
<big>***House of Pain*** ''(σινγκλ)''</big>

***Επίσημη κυκλοφορία: [[Σεπτέμβριος]] [[2003]]***


== Τα μέλη του συγκροτήματος ==
Το **House of Pain** ηχογραφήθηκε από τη [[Κατάλογος μελών των Deep Purple|όγδοη σειρά μελών]] του συγκροτήματος. Τα μέλη της ήταν τα εξής:

* **Ίαν Γκίλαν** - ''[[Φωνητική|φωνητικά]]''
* **Στηβ Μορς** - ''[[κιθάρα]]''
* **Ντον Έρεϊ** - ''[[πλήκτρα]]''
* **Ρότζερ Γκλόβερ** - ''[[μπάσο]]''
* **Ίαν Πέις*' - *τύμπανα*

==Παραπομπές==
<references />

==Πηγές==
* Bananas, 2003 *CD Booklet''
* House of Pain promo single
* House of Pain | Song Info | AllMusic
* Deep Purple - Bananas - Encyclopaedia Metallum: The Metal Archives

## Εξωτερικοί σύνδεσμοι
* Στίχοι House of Pain 
* Guitar Tabs

Κατηγορία:Τραγούδια των Deep Purple
Κατηγορία:Τραγούδια του 2003
River Deep – Mountain High

Το ***River Deep – Mountain High*** είναι τραγούδι του Άικ και της Τίνα Τέρνερ, ηχογραφημένο στο Λος Άντζελες το 1965. Το τραγούδι κυκλοφόρησε σε μορφή δίσκου βινυλίου 7", τον Μάιο του 1966, ανεβαίνοντας στο # 3 των βρετανικών τσαρτ και το # 88 των αντίστοιχων αμερικανικών, ενώ συμπεριλήφθηκε στον ομώνυμο δίσκο, ο οποίος δεν κατάφερε να μπει στο αμερικανικό Top-100. Το σινγκλ βραβεύθηκε ως ασημένιο από την ΒΡΙ.

Η παραγωγή έγινε από τον Φιλ Σπέκτορ και χρειάστηκαν πάνω από 20 μουσικοί και επιπλέον, 20 τραγουδιστές για δεύτερα φωνητικά, ενώ ο Σπέκτορ ζήτησε από την Τίνα Τέρνερ να τραγουδήσει το συγκεκριμένο κομμάτι πάρα πολλές φορές μέχρι να βρεθεί η κατάλληλη εκτέλεση, όπως έχει δηλώσει η ίδια. Σύμφωνα με δηλώσεις του κιθαρίστα Άικ Τέρνερ, το τραγούδι δεν γνώρισε επιτυχία στις Ηνωμένες Πολιτείες γιατί είχε ποπ ήχο από μία τραγουδίστρια των rhythm and blues. Οι ηχογραφήσεις του τραγουδιού, απεικονίζονται στην ταινία *[[What's Love Got to Do with It]]* (1993).

Το αμερικανικό περιοδικό *[[Rolling Stone]]*, κατέταξε το *River Deep – Mountain High* στην 33ή θέση στη λίστα των καλύτερων τραγουδιών όλων των εποχών.

## Μουσικοί
Οι μουσικοί οι οποίοι ηχογράφησαν την αρχική έκδοση του *River Deep – Mountain High* ήταν οι εξής:

* Τίνα Τέρνερ - φωνητικά
* Λίον Ράσελ - πλήκτρα
* Τζιμ Χορν - σαξόφωνο
* Μπάρνεϊ Κέσελ - κιθάρα
* Γκλεν Κάμπελ - κιθάρα
* Τζιμ Γκόρντον - τύμπανα
* Ερλ Πάλμερ - τύμπανα
* Κάρολ Κέι - μπάσο
* Φρανκ Καπ - κρουστά

## Διασκευές
Το *River Deep – Mountain High* έχει διασκευαστεί από πάρα πολλούς καλλιτέχνες. Το 1967, διασκευάστηκε από τους Αυστραλούς Easybeats, το 1968, από τους The Animals φθάνοντας στο #112 των αμερικανικών τσαρτ, ενώ τον Φεβρουάριο του 1969 κυκλοφόρησε μία δεκάλεπτη εκδοχή του κομματιού από τους Deep Purple, η οποία έφθασε στο #53 των αμερικανικών και το #42 των καναδικών τσαρτ.

Οι Supremes της Νταϊάνα Ρος μαζί με τους Four Tops, κυκλοφόρησαν το 1971 σε μορφή σινγκλ το *River Deep – Mountain High*, ανεβαίνοντας στο #11 των βρετανικών και το #14 των αμερικανικών τσαρτ. Άλλες εκτελέσεις του κομματιού έχουν κάνει οι Saints, οι Top of the Poppers, οι Waves, οι Erasure, η τραγουδίστρια των Eurythmics, Άνι Λένοξ, ο Νιλ Ντάιαμοντ, η Σελίν Ντιόν, ο Meat Loaf, η Νάγια Ριβέρα και η Άμπερ Ράιλι (#41 στις ΗΠΑ και #45 στη Βρετανία), ενώ η Μπόνι Τάιλερ παίζει στις ζωντανές της εμφανίσεις το κομμάτι, μαζί με την Ντόλι Πάρτον.

## Θέσεις τσαρτ

## Παραπομπές


Κατηγορία:Τραγούδια των Deep Purple
Κατηγορία:Τραγούδια του 1966
Κατηγορία:Singles του 1968
Κατηγορία:Singles του 1969
Κατηγορία:Singles του 1970
Κατηγορία:Singles του 1971
Κατηγορία:Singles του 1966
Κατηγορία:Τραγούδια των The Animals
Κατηγορία:Singles της Motown
Κατηγορία:Αγγλόφωνα τραγούδια
Γεώργιος Σκλάβος

Ο **Γεώργιος Σκλάβος** (Μπράιλα, 10 Αυγούστου 1888 - Αθήνα, 18 Μαρτίου 1976) ήταν διακεκριμένος Έλληνας μουσουργός, καθηγητής, κριτικός μουσικής και μουσικολόγος, βασικός εκπρόσωπος της Εθνικής Σχολής.
## Βιογραφία
Γεννημένος στη Ρουμανία από γονείς Κεφαλλήνες, σπούδασε σε ελληνικά σχολεία της ομογένειας και συμμετείχε από μικρός σε χορωδίες εκκλησιαστικής μουσικής. Όταν ήρθε στην Αθήνα γράφτηκε στο Ωδείο Αθηνών (1907), όπου μαθήτευσε αρχικά δίπλα στον Σάκερντοτ και εν συνεχεία τον Μαρσίκ. Μόλις αποφοίτησε το 1913, προσελήφθη αμέσως ως διδάκτωρ (ιστορίας της μουσικής, αρμονίας και σύνθεσης) του Ωδείου όπου παρέμεινε για 55 ολόκληρα χρόνια, διατελώντας  παράλληλα και έφορος της βιβλιοθήκης του. Υπήρξε επίσης, διδάκτωρ του Ωδείου Πειραιώς (1924-1968) και γενικός διευθυντής της Εθνικής Λυρικής Σκηνής (1946-1949). Από το 1909 εμφανίζεται ως χορωδός του Γ΄ Ελληνικού Μελοδράματος. Το 1912 διορίστηκε στην χορωδία της Ρωσικής Εκκλησίας, διευθυντής ορχήστρας στην παράσταση του Βασιλικού Θεάτρου (1912) *Οιδίποδας Τύραννος*, με πρωταγωνιστή τον Φυρστ, αλλά και ενορχηστρωτής του δημοτικού τραγουδιού *Το Γεφύρι της Άρτας*, που παίχτηκε στην ίδια παράσταση.

## Μουσικό έργο

Από τα πρώτα του έργα ήταν η Νιόβη (1917), κωμική όπερα σε λιμπρέτο Ι. Ευθυμίου, συμφωνικά αποσπάσματα της οποίας παίχτηκαν σε συναυλία του Ωδείου Αθηνών το 1920. To 1921 συνέθεσε σκηνική μουσική για το δράμα *Κυρά Φροσύνη* του Γ. Ασπρέα και έξι κομμάτια για πιάνο. Τον επόμενο χρόνο συνέθεσε το συμφωνικό ποίημα *Αετός* (το πιο γνωστό του έργο) και τα συμφωνικά έργα *Κρητική Φαντασία* και *Αρκαδική Σουΐτα*. Το μονόπρακτο *Λεστανίτσα* (1924) βραβεύθηκε σε διαγωνισμό του Ωδείου Αθηνών. Το 1926 συνέθεσε το ορχηστικό έργο *Ηρωικό Ποίημα* και δύο χρόνια αργότερα τα *Δύο Ειδύλλια του Θεοκρίτου*. Ακολούθησε το συμφωνικό ποίημα *Νησιώτικος Γάμος* (1937). Ο ίδιος θεωρούσε καλύτερο έργο του την όπερα *Κρίνο στ΄ακρογιάλι* (1937-41). Μετέφρασε επίσης στα ελληνικά τα λιμπρέτα πολλών μελοδραμάτων όπως, *[[Απαγωγή από το Σεράι (Μότσαρτ)|Απαγωγή από το Σεράι]]*, *[[Γάμοι του Φίγκαρο]]*, *[[Μαγικός Αυλός]]*, *Ελεύθερος Σκοπευτής*, *Οιδίπους επί Κολωνώ*, *Άλκηστις* κ.ά.

Το 1933 μετέφρασε, συμπλήρωσε και εξέδωσε την *Επίτομο Ιστορία της Μουσικής* του Ούγκο Ρήμαν. Μέσα από αυτή την εργασία συμμετείχε στις πρώτες απόπειρες καθιέρωσης μουσικής ορολογίας στην καθαρεύουσα.

Το πλούσιο έργο που άφησε πίσω του περιλαμβάνει ακόμα, διαλέξεις , άρθρα και μουσικές κριτικές σε εφημερίδες και περιοδικά καθώς και πολλά λήμματα σε εγκυκλοπαίδειες και λεξικά.

## Παραπομπές


## Πηγές
* Αλέκα Συμεωνίδου, *Λεξικό Ελλήνων Συνθετών*, εκδ. Φίλιππος Νάκας
* Τάκης Καλογερόπουλους, *Το Λεξικό της Ελληνικής Μουσικής*, εκδ. Γιαλλελή
* George Leotsakos. "Sklavos, Georgios." *Grove Music Online. Oxford Music Online*. Oxford University Press. 11 Ιουλίου 2017.

Κατηγορία:Έλληνες συνθέτες
Κατηγορία:Έλληνες μουσικολόγοι
Κατηγορία:Έλληνες διευθυντές ορχήστρας
Κατηγορία:Έλληνες διευθυντές χορωδίας
Κατηγορία:Απόφοιτοι του Ωδείου Αθηνών
Κατηγορία:Ρουμάνοι ελληνικής καταγωγής
Κεδμωναίοι

Οι **Κεδμωναίοι**, ή **Κεδμοναίοι**, ή **Κεδμονίτες** ήταν αρχαίος βιβλικός λαός που αναφέρεται στην Παλαιά Διαθήκη. Τους Κεδμωναίους αναφέρει ο Μωυσής στη Γένεση.

Οι Κεδμωναίοι ήταν ένας αρχαιότατος νομαδικός λαός στη περιοχή της Συρίας που κατήλθε και εγκαταστάθηκε μόνιμα στην περιοχή της Φοινίκης, πριν την εγκατάσταση του Αβραάμ στην αρχαία Παλαιστίνη, οι απόγονοι του οποίου καθοδηγούμενοι από τον Γιαχβέ έμελλε να υποτάξουν και αυτόν τον λαό μεταξύ άλλων εισβάλλοντας στα εδάφη τους. Οι Κεδμωναίοι φέρονταν να είχαν φυλετική συγγένεια με τους Κεναίους και τους Κενεζαίους. Πολλοί ιστορικοί θεωρούν τα ονόματα αυτά να αφορούσαν ένα και τον αυτό λαό, όμως η χωριστή παράθεση των ονομάτων τους αποτρέπει αυτή την άποψη.

Πολλοί ιστορικοί ερευνητές αναφέροντας τους Κεδμωναίους ως **Καδμωναίους**, ή **Καδμονίτες**, ταυτίζουν το όνομα με τον Κάδμο, πρόσωπο της Ελληνικής Μυθολογίας, ιδρυτή της Θήβας, θεωρώντας το όνομά του ως φυλετικό δηλαδή Κεδμωναίος. Μάλιστα προχωρώντας στη σχέση που είχαν οι Ευαίοι, συγγενείς φυλετικά των Κεδμωναίων, όπου η ρίζα του ονόματος Ευαίοι πιθανώς εκ της αραμαϊκής να σημαίνει φίδι συνάγουν το συμπέρασμα ότι εξ αυτού προήλθε και ο μύθος της σποράς των δοντιών δράκοντα από τον Κάδμο, απ΄ όπου ξεφύτρωσαν δυνατοί άνδρες. 

## Πηγές
* *Γένεση: Κεφ.ιε΄(15):19.
* *Μεγάλη Ελληνική Εγκυκλοπαίδεια τομ.ΙΔ΄, σελ.178.
* ''"Ο Μέγας Συναξαριστής Ορθ. Εκκλησίας" Εκδ. 6η Αθήνα 1977, σελ.15-17.

Κατηγορία:Έθνη της Εβραϊκής Βίβλου
Κατηγορία:Εξαφανισθέντες λαοί
Κατηγορία:Παλαιστίνη
Κατηγορία:Αρχαία Συρία
Κατηγορία:Ιστορία του Ισραήλ
Κατηγορία:Ιστορία του Λιβάνου
Κώστας Σγούτας

Ο **Kώστας Σγούτας** (1897–1983) ήταν Έλληνας αρχιτέκτονας, από τους σημαντικότερους του Μεσοπολέμου.

## Βιογραφικά στοιχεία
Γεννήθηκε στην Κωνσταντινούπολη και ήταν ανιψιός του επιφανούς, κατά τον 19ο αιώνα, αρχιτέκτονα πολεοδόμου Λουκά Σγούτα. Γιος του ήταν ο διακεκριμένος σύγχρονος αρχιτέκτων Bασίλης Σγούτας. Είχε συνεργαστεί με τον πατέρα του σε πολλά έργα και ήταν έως πρόσφατα ήταν πρόεδρος της Παγκόσμιας Eνωσης Aρχιτεκτόνων. 

Ολοκλήρωσε τις σπουδές του στο Παρίσι, στο Πανεπιστήμιο της Σορβόνης και στο *[[CentraleSupélec|École Centrale Paris]]*. Ανήκει στη γενιά αρχιτεκτόνων που συνέβαλαν καθοριστικά στο συγχρονισμό της Ελλάδας με τα νεωτεριστικά κινήματα της Ευρώπης, σε μια περίοδο που ο υπάρχων συντηρητισμός λειτουργεί ανασταλτικά.

## Έργο και συνεισφορά
Η κοινωνική του δράση υπήρξε ιδιαίτερα έντονη. Διατέλεσε σύμβουλος του Eρυθρού Σταυρού, της Αερολέσχης και άλλων ενώσεων.

Σημαντικός σταθμός στο έργο του είναι η πενταετία 1923-1928, κατά την οποία τελεί διευθυντής της Τεχνικής Υπηρεσίας Επιτροπής Αποκατάστασης Προσφύγων  και επιδίδεται σε πολεοδομικές και χωροταξικές μελέτες για τη Νέα Φιλαδέλφεια και την Καισαριανή, τη βιομηχανική ζώνη της Νέας Ιωνίας, την Αγορά του Βύρωνα και πολλών ακόμη έργων. Συντείνει έτσι στην κοινωνική αναδιάρθρωση της Αθήνας του Μεσοπολέμου, προσεγγίζοντας το κοινωνικό του όραμα.    

Λάτρης της νέας τεχνολογίας αλλά και της παράδοσης του αθηναϊκού κλασικισμού, οι αστικές κατοικίες αποτελούν ένα μεγάλο κομμάτι του έργου του. Κάποιες από αυτές βρίσκονται επί των οδών: Βασ. Σοφίας 17 και Κουμπάρη, Βασ. Σοφίας 27 και N. Δούκα, Λυκαβηττού 5 ,Βουκουρεστίου 32, Πλουτάρχου 4, Βαλαωρίτου 4, Μπουμπουλίνας 10, κ. ά.
 
Είναι επίσης ο αρχιτέκτων του Κολλεγίου  Aθηνών στο Ψυχικό, του 2ου Δημοτικού Σχολείου Καισαριανής («Bενιζέλειος Σχολή»), κτιρίων γραφείων, επαύλεων, βιομηχανικών συγκροτημάτων. Σε πολλές περιπτώσεις, όπως στην κατασκευή του γηπέδου Νήαρ Ηστ στην Καισαριανή, προσφέρει αφιλοκερδώς τις υπηρεσίες του.

## Πηγές

* 

Κατηγορία:Έλληνες αρχιτέκτονες
Χαρούμενο ξεκίνημα

Το ***Χαρούμενο ξεκίνημα*** είναι ελληνική μουσικοκωμική ταινία του 1954, σε σκηνοθεσία Ντίνου Δημόπουλου. Το σενάριο γράφτηκε από τη συνεργασία Ασημάκη Γιαλαμά, Κώστα Πρετεντέρη και Γιώργου Οικονομίδη, με τον τελευταίο να πρωταγωνιστεί επίσης στην ταινία. Η παραγωγή έγινε από τη Φίνος Φιλμ.******

## Πλοκή

Ο Ραδιοφωνικός Σταθμός Αθηνών ξεκινά διαφημιστικές εκπομπές και προκηρύσσει διαγωνισμό. Δύο ομάδες προσέρχονται για να συμμετάσχουν: τρεις άνδρες συνθέτες και τρεις γυναίκες στιχουργοί, που τελικά αλληλοερωτεύονται, αφού περάσουν διάφορες περιπέτειες υπονομεύοντας ο ένας τον άλλο με απώτερο σκοπό το βραβείο του διαγωνισμού.

## Διανομή ρόλων

* Γιώργος Οικονομίδης - Γιώργος Μαΐδης
* Ντίνος Ηλιόπουλος - φίλος Γιώργου
* Νίκος Ρίζος - φίλος Γιώργου
* Κάτια Λίντα - Λιάνα Αγγέλου
* Βασίλης Αυλωνίτης - Ανδρόνικος Σοφράς
* Γεωργία Βασιλειάδου - Βαλεντίνα
* Μαργαρίτα Παπαγεωργίου - Μαργαρίτα
* Ρένα Στρατηγού - Φρόσω
* Γιώργος Δαμασιώτης - Σεραφείμ Μπουρτζούκος
* Μαργαρίτα Λαμπρινού - Δήμητρα
* Σταύρος Ξενίδης - Γρηγόρης
* Νίτσα Τσαγανέα - κυρία Αγγέλου
* Χρήστος Τσαγανέας - διευθυντής προγράμματος
* Σταύρος Ιατρίδης - μεθυσμένος
* Νίκος Φέρμας - πλανόδιος
* Ερρίκος Κονταρίνης - αστυνομικός
* Ράλλης Αγγελίδης - διευθυντής
* Γιώργος Τζιφός - Πάτροκλος
* Μάρω Κοντού - κοπέλα
* Μαίρη Χρονοπούλου - κοπέλα

## Παραγωγή
Αυτό είναι το πρώτο μιούζικαλ του Ελληνικού κινηματογράφου κατά τον Ιάσονα Τριανταφυλλίδη.

Σε πρώτη –βουβή όμως– εμφάνιση η Μαίρη Χρονοπούλου και η Μάρω Κοντού. 

Όπως θυμάται ο Γιώργος Παπαστεφάνου, στην ταινία ακούγετεται και ένα τραγούδι στον λατινοαμερικάνικο ρυθμό του μπαγιόν με τίτλο "Πώς μ' αρέσει το μπαγιό", το οποίο τραγουδούν χορεύοντας οι Κάτια Λίντα, Ρένα Στρατηγού και Μαργαρίτα Παπαγεωργίου. 

## Κυκλοφορία
Η ταινία προβλήθηκε για πρώτη φορά στις κινηματογραφικές αίθουσες στις 6 Δεκεμβρίου 1954. Κόβοντας 124.749 εισιτήρια, κατατάχθηκε στην 2η θέση ανάμεσα σε 14 ταινίες της ίδιας σεζόν.   Κυκλοφόρησε και με τη μορφή ντιβιντί στις 4 Μαΐου 2008. 

## Παραπομπές

## Βιβλιογραφία
* 

## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1954
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές μουσικές κωμικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Ασημάκη Γιαλαμά
Κατηγορία:Ταινίες σε σενάριο Κώστα Πρετεντέρη
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές μουσικές ταινίες
Σ' αγαπώ (ταινία, 1971)

Το ***Σ' αγαπώ*** είναι ελληνική αισθηματική - δραματική ταινία του 1971. Τη σκηνοθεσία την υπέγραψε ο Τάκης Βουγιουκλάκης και το σενάριο το έγραψε ο Πάνος Κοντέλλης. Παρ' όλα αυτά το σενάριο ήταν μία ιδέα της Αλίκης Βουγιουκλάκη, εμπνευσμένη από το *Love Story*. Πρωταγωνιστούν οι Αλίκη Βουγιουκλάκη, Άγγελος Αντωνόπουλος και Νίκος Γαλανός.

## Πλοκή

Σε αυτό το έγχρωμο αισθηματικό δράμα ένας καθηγητής πανεπιστημίου ερωτεύεται μια νεαρή φοιτήτρια. Μετά την επιστροφή τους από ένα μεγάλο ταξίδι, ο καθηγητής ανακαλύπτει ότι πάσχει από καρκίνο και προσπαθεί να απομακρύνει την κοπέλα από κοντά του και να την οδηγήσει σε μια σχέση με έναν φοιτητή του. Εκείνη ωστόσο μαθαίνει την αλήθεια και μένει κοντά του μέχρι το τέλος.

## Διανομή
* Αλίκη Βουγιουκλάκη - Αγγέλα
* Άγγελος Αντωνόπουλος - καθηγητής Δημήτρης Βανάς**
* Νίκος Γαλανός - Χρήστος
* Μπέτυ Αρβανίτη - Μαίρη
* Νότης Περγιάλης - δρ Σταυρίδης
* Τζένη Ζαχαροπούλου - Τζένη
* Αγγέλα Καζακίδου - Καίτη
* Μαλαίνα Ανουσάκη - Φρόσω
* Σπύρος Καλογήρου - σύζυγος Μαίρης
* Ανδρέας Συρογιάννης - μικρός Ανδρέας
* Γιούλη Σταμουλάκη - φίλη Χρήστου
* Γιάννης Σμυρναίος - Άλκης
* Νίκος Δενδρινός
* Βάσος Ανδριανός
* Ρένα Πασχαλίδου
* Τζούλια Αργυροπούλου
* Κώστας Δάρρας - θυρωρός
* Λάκης Τεάζης
* Ρένα Καλτσά - μαμζέλ Γκιγιό
* Αντώνης Λιώτσης - δικηγόρος

## Παραγωγή και παραλειπόμενα
Η ταινία προβλήθηκε για πρώτη φορά στις κινηματογραφικές αίθουσες στις 17 Οκτωβρίου 1971. 

## Παραπομπές


## Βιβλιογραφική πηγή
*Ιάσων Τριανταφυλλίδης, Ταινίες για φίλημα:ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, σελ.186

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Τάκη Βουγιουκλάκη
Κατηγορία:Ταινίες σε σενάριο Πάνου Κοντέλη
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ